ସ୍ମାଇଲ୍ ପ୍ରିଜ୍, ୨୦୧୪ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ରବିନ ନନ୍ଦ ଓ ରାଜେଶ ପାଢ଼ୀ । ରଜନୀ ରଞ୍ଜନ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ଏସ୍. କେ. ମୁରଲୀଧରନ୍ । ଅଭିଜିତ ମଜୁମଦାର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଅଭିନେତା ସବ୍ୟସାଚୀ ମିଶ୍ର ଏବଂ ଅର୍ଚ୍ଚିତା ସାହୁ ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ । ଏହି ଚଳଚ୍ଚିତ୍ରଟି ଓଡ଼ିଆ ଫିଲ୍ମ ଫେୟାର ପୁରସ୍କାରରେ ଶ୍ରେଷ୍ଠ ନାୟିକା, ନାୟିକା, ଶ୍ରେଷ୍ଠ ଗୀତ ରଚନା ଏବଂ ଶ୍ରେଷ୍ଠ କଣ୍ଠଶିଳ୍ପୀ ପୁରସ୍କାର ପାଇଥିଲା । ଏହି ସ‌ହ ନାୟିକା ଅର୍ଚ୍ଚିତାଙ୍କୁ ତରଙ୍ଗ ସିନେ ଆୱାର୍ଡ଼ରେ ଶ୍ରେଷ୍ଠ ନାୟିକା ଭାବରେ ବିବେଚିତ କରାଯାଇଥିଲା । ଅଭିନୟ ଶିଶୁ କଳାକାର ପ୍ରିନ୍ସ ପ୍ରିୟାଶ୍ରୀ ମାମାଲି ଆଦ୍ୟାଶା ସ୍ୱାଗତିକା ଇତି କାହାଣୀ ରୁଦ୍ର ପ୍ରତାପ ସାମନ୍ତରାୟ (ମିହିର ଦାସ), ଜଣେ ଅହଙ୍କାରୀ ଧନୀ ଲୋକ  । କେବଳ ଟଙ୍କା ଦେଇ ସବୁକିଛି ହୁଏ ବୋଲି ତା 'ର ଭାବନା । ଏପରିକି ସେ ଟଙ୍କା ଦେଇ ପାଖରେ ରଖିଥିବା ଚାକରମାନଙ୍କୁ ବି ଠିକ୍‌ରେ ବ୍ୟବ‌ହାର କରେନି । ସେ ଗରିବ ତ‌ଥା ମଧ୍ୟମ ଧରଣର ଲୋକମାନଙ୍କୁ କେବେ ସମ୍ମାନ ଦିଏ ନାହିଁ । ତାଙ୍କର ଦୁଇଟି ପୁଅ ଓ ଦୁଇଟି ଝିଅ । ବଡ଼ ପୁଅ ଅଜୟ ଏବଂ ସାନ ପୁଅ ବିଜୟ । ବଡ଼ଝିଅ ପୁଷ୍ପା (ପୁଷ୍ପା ପଣ୍ଡା) ଏବଂ ସାନ‌ଝିଅ ଲକ୍ଷ୍ମୀ  । ରୁଦ୍ର ପ୍ରତାପର ପତ୍ନୀଙ୍କର ବିୟୋଗ ହୋଇଯାଇଥିଲା । ବଡ଼ଝିଅ ପୁଷ୍ପାର ପତି ଜଣେ ପୋଲିସ୍ ଏନ୍‌କାଉଣ୍ଟର ସ୍ପେଶାଲିଷ୍ଟ ଡିସିପି ଅଶୋକ ରାଉତରାଏ । ସାନ ଝିଅ ଲକ୍ଷ୍ମୀର ସଙ୍ଗୀତ ପାଇଁ ଥାଏ ବଡ଼ ଦୁର୍ବଳତା । ସେଥିପାଇଁ ରୁଦ୍ର ପ୍ରତାପ ତା 'ର ଗୀତ ଶିଖିବା ପାଇଁ ଜଣେ ମଧ୍ୟମ ଶ୍ରେଣୀର ସଙ୍ଗୀତ ଶିକ୍ଷକଙ୍କୁ ଘରେ ନିଯୁକ୍ତ କରିଥିଲେ । ମାତ୍ର ସାନ‌ଝିଅ ଲକ୍ଷ୍ମୀ ସେହି ସଙ୍ଗୀତ ଶିକ୍ଷକର ପ୍ରେମରେ ପଡ଼ିଯାଇଥିଲା ଏବଂ ତା 'ର ବାପାଙ୍କୁ ନ ଜଣାଇ ସେ ପିଲାକୁ ସଙ୍ଗେ ମନ୍ଦିରରେ ବିବାହ କରି ଘରକୁ ଆସିଗଲା । ଅହଙ୍କାରୀ ରୁଦ୍ର ପ୍ରତାପକୁ କେବଳ ଟଙ୍କା ଏବଂ ବଡ଼ଲୋକିଆ ଛଡ଼ା ଆଉ କିଛି ଜାଣେନା । ସେଥିପାଇଁ ସେ ସେ ଲୋକ‌କୁ ଲକ୍ଷ୍ମୀକୁ ଫେରାଇଦେବାକୁ ଅନେକ ଟଙ୍କା ଯାଚିଲା, ମାତ୍ର ସେ କେବଳ ଲକ୍ଷ୍ମୀକୁ ଚାହେଁ ବୋଲି ଜଣେଇବାରୁ, ରୁଦ୍ର ବାବୁ ରାଗିଯାଇ ତାକୁ ଅନେକ କଟୁ କଥା କ‌ହି ବାଡ଼େଇବାକୁ ଲାଗିଲେ । ଏହା ଦେଖି ଲକ୍ଷ୍ମୀ ରୁଦ୍ର ବାବୁଙ୍କୁ ବାଧା ଦେବା ସ‌ହ ବାପାଙ୍କ ସ‌ହ ଝଗଡ଼ା କଲା, ଯାହାଫଳରେ ରୁଦ୍ର ପ୍ରତାପ ତାକୁ ଧିକ୍କାର କରି ଘରୁ ବାହାର କରିଦେଲା । ଏହା ଦେଖି ବାକି ଭାଇ ଭଉଣୀମାନେ ଲକ୍ଷ୍ମୀର ପକ୍ଷ ନେବା ସ‌ହ ରୁଦ୍ର ବାବୁଙ୍କ ସ‌ହ ଯୁକ୍ତିତର୍କ କଲେ, ଫଳରେ ସମସ୍ତଙ୍କୁ ରୁଦ୍ର ପ୍ରତାପ ଘରୁ ତଡ଼ିଦେଇ ଏକୁଟିଆ ହେଇଗଲେ । ବୟସ ବଢ଼ିବା ସ‌ହ ସେ ସେହି ଦୁଃଖରେ ରୁଦ୍ର ପ୍ରତାପ ଦିନରାତି ଅନବରତ ମଦ ପିଇବା ସ‌ହ ଦୁନିଆରେ କେହି ତା ' କଥା ଶୁଣିଲେ ବି ସଭିଙ୍କୁ ଦୋଷ ଦେଉଥିଲେ । ଇତି ମଧ୍ୟରେ ୧୪ ବର୍ଷ ବିତିସାରିଥାଏ । ମହେଶ (ସବ୍ୟସାଚୀ ମିଶ୍ର) ଜଣେ ଫଟୋ ଉତ୍ତୋଳକ  । ସେ ବଲାଙ୍ଗିରୀରୁ ଭୁବନେଶ୍ୱର ଆସି ଗୋଟିଏ ଷ୍ଟୁଡ଼ିଓରେ ଚିତ୍ର ଉତ୍ତୋଳକ ଭାବରେ କାର୍ଯ୍ୟ କରୁଥିଲା । ସଭିଙ୍କୁ ହସେଇବା ହିଁ ତା 'ର କାମ । କେହି ପିଲାଙ୍କୁ ମନ ଦୁଃଖରେ ଦେଖିଲେ ସେ ସେମାନଙ୍କୁ ହସେଇବା ପାଇଁ କେବେ ବାଦାମ ବିକ୍ରି କରୁଥିଲା ତ କେବେ ପେପର ବିକା ପିଲାକୁ ସାଇକେଲରେ ବୁଲାଇ ତା 'ର ପେପର ବିକ୍ରିକରୁଥିଲା । ଏକଦା ସେ ବାଦାମ ବିକୁଥିବା ବେଳେ ସ୍ନେହା (ଅର୍ଚ୍ଚିତା) ନାମକ ଗୋଟିଏ ଝିଅ ସ‌ହ ତା 'ର ଦେଖା ହେଲା । ସେ ଝିଅଟି ଏତେ ସମ୍ଭ୍ରାତ ଘରର ପିଲାକୁ ବାଦମ ବିକୁଥିବାର ଦେଖି ତା ' ବିଷୟରେ ଜାଣିବାକୁ ଇଚ୍ଛାପ୍ରକାଶ କଲା । ପରଦିନ ସକାଳେ ପୁଣିଥରେ ତାକୁ ପେପର ବିକୁଥିବାର ଦେଖି ତାକୁ ପିଛା କଲା । ମାତ୍ର ତା 'ର କିଛି ଠିକଣା ପାଇପାରିଲା ନାହିଁ । ଦିନେ ତା 'ର ଗାଡ଼ି ନମ୍ବର ଦେଖି ତାକୁ ଖୋଜି ପାଇଲା ଏବଂ ତା'  ବିଷୟରେ ଜାଣିବାକୁ ପାଇଲା । ଏତେ ସବୁ ଜାଣିବା ପରେ ତା 'ର ମହେଶ ପ୍ରତି ଧିରେ ଧିରେ ଦୁର୍ବଳତା ବଢ଼ିବାକୁ ଲାଗିଲା । ଏକଦା ରୁଦ୍ର ବାବୁଙ୍କ ବ୍ୟାଙ୍କ କାମ ପାଇଁ ଏକ ନୂଆ ଫଟୋ ଦରକାର ଥିଲା । ସେଥିପାଇଁ ଚିତ୍ର ଉତ୍ତୋଳକ ମହେଶ ତାଙ୍କ ଫଟୋ ନେବାକୁ ଆସିଥିଲା, ମାତ୍ର ରୁଦ୍ର ବାବୁଙ୍କ ଅ‌ହଙ୍କାର ତାକୁ ଭଲ ନ ଲାଗିବାରୁ ସେ ଇଆଡ଼ୁ ସିଆଡ଼ୁ କ‌ହି ଚାଲିଗଲା ଏବଂ ସେହି କଥା ରୁଦ୍ରବାବୁଙ୍କ ହୃଦୟକୁ ପାଇଗାଲ । ୧୪ବର୍ଷର ପୁରୁଣା ଦାଢ଼ୀକୁ କାଟି ପୁଣିଥରେ ଭଲ ଫଟୋଟିଏ ଉଠେଇବା ପାଇଁ ପୁଣିଥରେ ମହେଶକୁ ଡାକିଲେ । ଏହା ପରେ ମହେଶ ପାଖରେ କିଛି କୁହୁକ ଅଛି ବୋଲି ତାଙ୍କୁ ଲାଗିଲା । ସେଥିପାଇଁ ସେ ତାଙ୍କର ବିଛୁଡ଼ିଯାଇଥିବା ସମ୍ପୂର୍ଣ୍ଣ ପରିବାକୁ ଏକାଠି କରି ଏକ ପରିବାର ଫଟୋ ଉଠେଇବାକୁ କ‌ହିଲେ । ରୁଦ୍ରବାବୁଙ୍କ ପରିବାରକୁ ଏକାଠି କରିବା ପାଇଁ ପ୍ରଥମରେ ମହେଶ ରାଜି ହେଉ ନ ଥିଲା । ମାତ୍ର ରୁଦ୍ରବାବୁଙ୍କ ମୁହଁରେ ପୁଣିଥରେ ଖୁସି ଫେରେଇବା ପାଇଁ ସେ ଏହି କାର୍ଯ୍ୟ କରିବାକୁ ରାଜି ହେଲା । ରୁଦ୍ର ବାବୁଙ୍କର ସବୁ ପୁଅ, ଝିଅ ଏବଂ ନାତି ନାତୁଣୀମାନଙ୍କ ଘର ଠିକଣା ଖୋଜି ମହେଶ୍ ଯାଇ ସେଠାରେ ବିଭିନ୍ନ ଉପାୟରେ ରୁଦ୍ର ବାବୁଙ୍କ ଦୁଖଃ ଏବଂ ନିଶାଭ୍ୟାସ କଥା କ‌ହି ସେମାନଙ୍କୁ ଘରକୁ ଫେରାଇ ଆଣିବାକୁ ମନେଇଲା । ଏକଦା ସେ ଜାଣିବାକୁ ପାଇଲା କି ସ୍ନେହା ହେଉଛି ରୁଦ୍ର ପ୍ରତାପଙ୍କର ବଡ଼ ପୁଅର ଝିଅ । ଏହା ଜାଣିବା ପାରେ ସେ ରୁଦ୍ର ପ୍ରତାପ ସ‌ହ ବିଶ୍ୱାସଘାତ କରିବାକୁ ଚାହୁଁ ନ ଥିଲା । ସେଥିପାଇଁ ସେ ସ୍ନେହାଠାରୁ ଦୂରେଇଯିବାକୁ ଚାହୁଁଥିଲା । ମାତ୍ର ରୁଦ୍ର ପ୍ରତାପ ମହେଶ ଆଉ ସ୍ନେହା ବିଷୟରେ ଜାଣିବାକୁ ପାଇଲା ଏବଂ ସେ ସେମାନଙ୍କୁ ମିଶେଇବାକୁ ଚେଷ୍ଟା କରୁଥିଲା । ସେତେବେଳେ କିନ୍ତୁ ସେ ଜାଣି ନ ଥିଲେ କି ସେ ତାଙ୍କର ନାତୁଣୀ ବୋଲି । ମାତ୍ର ଏହି ସବୁ କରିବାକୁ ମହେଶ ତାଙ୍କୁ ବାରଣ କଲା । ଏହା ପରେ ସେ ସ୍ନେହାକୁ ଦେଖା ନ କରିବା ପାଇଁ ରହୁଥିବା ଭଡ଼ାଘର ଛାଡ଼ି ମଧ୍ୟ ରୁଦ୍ରବାବୁଙ୍କ ଘରକୁ ଚାଲିଗଲା । ଏହାପରେ ସେ ରୁଦ୍ରବାବୁଙ୍କ ଘରକୁ ତାଙ୍କର ପୁଅ ଝିଅ ସଭିଏଁ ଆସିଲେ । ସେଠାରେ ସ୍ନେହା ମହେଶକୁ ଦେଖିଲା, ମାତ୍ର ମହେଶ ତାକୁ ନ ଚିହ୍ନିଲା ଭଳି ବ୍ୟବ‌ହାର କଲା । ଏହି ସବୁ କଥା ରୁଦ୍ରବାବୁଙ୍କ ଚାକର ଶଙ୍କରଠାରୁ ରୁଦ୍ରବାବୁ ଜାଣିବା ପରେ ମହେଶକୁ ବୁଝେଇ ସୁଝେଇ ସ୍ନେହାକୁ ଗ୍ରହଣ କରିବା ଗୁହାରି କଲେ ଏବଂ ଶେଷରେ ରୁଦ୍ରବାବୁଙ୍କ ସମ୍ମତିରେ ସେ ଦ୍ୱୟ ଏକାଠି ହେଲେ । ରୁଦ୍ରବାବୁଙ୍କର ପରିବାରର ଫଟୋ ଉଠା କାମ ଶେଷ ହେଲା । ଗୀତ ଏବଂ ସଂଗୀତ ଏହି ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ଚଳଚ୍ଚିତ୍ରରେ ମୋଟ ୫ଟି ଗୀତ ଥିଲା । ନିର୍ମଳ ନାୟକ ଏବଂ ନିଜାମ ଏହି ଚଳଚ୍ଚିତ୍ରଟିର ଗୀତ ରଚନା କରଥିଲେ । ଉଦିତ ନାରାୟଣ, ପାମେଲା ଜୈନ, ବିନୋଦ ରାଠୋର, ପଙ୍କଜ ଜାଲ, କୁମାର ବାପି, ସଂଗ୍ରାମ ଏବଂ ଅଭିଜିତ ମଜୁମଦାର ପ୍ରମୁଖ କଣ୍ଠଦାନ କରିଥିଲେ । ଉତ୍କଳ ମଣ୍ଡପ ପ୍ରାଙ୍ଗଣରେ ଅନୁଷ୍ଠିତ ୫ମ ଓଡ଼ିଆ ଫିଲ୍ମ ଫେୟାର ଉତ୍ସବରେ ରେ ସଜନୀ ଗୀତ ରଚନା ପାଇଁ ଗୀତିକାର ନିଜାମଙ୍କୁ ଶ୍ରେଷ୍ଠ ଗୀତିକାର ପୁରସ୍କାର ମିଳିଥିଲା ଏବଂ ଏହି ଗୀତର କଣ୍ଠଶିଳ୍ପୀ ସଂଗ୍ରାମ ମହାନ୍ତିଙ୍କୁ ଶ୍ରେଷ୍ଠ କଣ୍ଠଶିଳ୍ପୀ ପୁରସ୍କାର ମିଳିଥିଲା ।